Ärianalüütika

Ärianalüütikaks nimetatakse äriandmete kogumist, analüüsimist ja jälgimist ajakohaste tehniliste lahenduste abil. Selle eesmärgiks on kogutud andmetest mustrite ja võimaluste leidmine, et teha andmetel põhinevaid otsuseid. 

Tihti on klientide käitumise, müügi, turunduse ja muude oluliste andmete allikaid ettevõttes rohkem kui üks ning oskus neid andmeid koondada ja põhjalikult mõista annab ettevõttele konkurentide ees olulise eelise. Sügavamal tasandil hõlmab ärianalüütika suures osas mustrite tuvastamist ja tulemuste põhjalikku analüüsimist.

Ärianalüütika (Business Intelligence) mõistet kasutas esimesena arvutiteadlane Hans Peter Luhn IBM Journali artiklis „A Business Intelligence System" 1958. aastal. Ärianalüütika populariseerimisele pani suurt rõhku Howard Dresner 1980. aastatel. 

 Ärianalüütika olulisus 
Ärianalüütika võimaldab ettevõtetel leida uusi investeerimisvõimalusi, optimeerida finantsjõudlust ning paremini mõista klientide käitumist. Täpsete prognooside ja strateegiate abil saab ettevõte ressursse tõhusamalt jaotada, reageerida kiiresti turumuutustele ning vältida ebaefektiivsust. Ärianalüütika aitab koguda põhjalikku teavet klientide eelistuste kohta, võimaldades ettevõttel oma tooteid ja teenuseid paremini kohandada. Samuti võimaldab see jälgida organisatsiooni osakondade tulemuslikkust, kiirendades protsesside parandamist ja ressursikasutust. 

 Ärianalüütika tööriistad 
Enamik tänapäevaseid ärianalüütika tööriistu sisaldab visualiseerimist, andmelauda ja tulemuskaarte, ennetavat ärianalüütikat ja ärianalüütikat reaalajas:

 andmete visualiseerimine muudab algandmed visuaalselt lihtsateks graafilisteks kujutisteks, mis kõnetavad lõpptarbijat;
 andmelaud ja tulemuskaardid võimaldavad mõõta võtmeindikaatoreid;
 ennetav ärianalüütika võimaldab algoritmide ja mudelite pealt tuvastada mustreid ning ennetada olukordi, mis võivad tulevikus ette tulla;
 ärianalüütika reaalajas võimaldab parandada otsuste kvaliteeti ning samal ajal lühendada aega, mis kulub otsuse vastuvõtmiseks.

Lisaks nendele on viimastel aastatel ärianalüütika tööriistadele lisatud ka uusi võimalusi, näiteks:

 mobiilne ärianalüütika, mis võimaldab ligipääsu informatsioonile igal ajal ja kõikjal ning seeläbi parandab töötajate tulemuslikkust;
 pilvepõhine ärianalüütika, mis ei erine teistest pilvepõhistest teenustest – tegemist on lihtsalt turustuskanaliga, mille puhul ärianalüütikat pakutakse tellimuse alusel erinevalt laialt levinud litsentsimudelist;
 asukoha analüüs või asukoha intelligents, mis kasutab ärianalüütikat koos geograafiliste informatsiooni süsteemidega (Geographical Information Systems), ning võimaldab algandmeid siduda konkreetse asukoha ja ajaga;
 iseteeninduskorras kasutatav ärianalüütika, mis on populaarne väikese ja keskmise suurusega ettevõtete seas, sest ei vaja kasutamiseks infotehnoloogia tuge.

Kõrged ärilised ootused ja vastuvõetavate otsuste keerukusaste nõuab arenenud tehnoloogia ja inimese koostööd, mistõttu on pikas perspektiivis konkurentsivõimelised kasutajasõbralikud lahendused, mis töötavad kooskõlas inimese mõtlemisviisiga. 

 Ärianalüütikast saadav kasu ja riskid 
+KasuRiskidTäpse informatsiooni olemasolu võimaldab vastu võtta faktidel, mitte instinktile ja oletustele tuginevaid otsuseid Tehnoloogia kiire arenguga kaasneb ka pidev muutus ärianalüütika tarkvarade osas ning pidev vajadus uute ja paremate tehnoloogiliste lahenduste järele, millega ettevõttel kaasneb täiendav kulu Tiedrich, A. H. 2003. Business Intelligence Tools: Perspective. GartnerInformatsiooni kiire kättesaadavus võimaldab otsuseid teha andmete analüüsimisele aega kulutamata Andmetöötlusega seotud risk seisneb algandmete ebakorrektses töötlemises või ebakvaliteetses puhastamises, mistõttu võib ärianalüütika tulemusel saadud informatsioon olla ebakorrektne Juurdepääs kliente puudutavale informatsioonile võimaldab kasvatada olemasolevate lojaalsust ning leida uusi kliente Ühe ettevõtte sees kasutatakse erinevaid ärianalüütika tööriistu, mille tõttu võivad samade algandmete analüüsi tulemused olla erinevad Ettevõtte põhitegevuse kohta detailse informatsiooni kogumine võimaldab tuvastada ratsionaalseid tegutsemisviise Andmetest väärtuse (informatsiooni) loomine on kallis, kuid andmete väärtus väheneb ajas – andmed, mis suudavad täna pakkuda väärtuslikku teavet, võivad juba lähitulevikus olla väärtusetud Association of Chartered Certified Accountants, The Accountancy Futures Acvademy. 2013. Big data: its power and perils. The Association of Chartered Certified Accountants. London.Täpse ülevaate saamine kuludest võimaldab ettevõtte tegevust kohandada ning kulutusi kärpida Komplekssed regulatsioonid piiravad andmete töötlemist ja kasutamist nii täna kui ka tulevikus – kui ettevõte investeerib andmete kogumisse ja analüüsimisse, siis peab ta arvestama riskiga, et tulevikus võivad regulatsioonid piirata nende andmete kasutamist ning investeering ei pruugi ennast tagasi teenida Müügimahtude, kasumlike turustuskanalite, müügipiirkondade ja turusegmentide analüüs võimaldab tuvastada kõige kasumlikumad ja kahjumlikumad Ebapiisava tõlgendamiseoskuse tõttu võib ärianalüütika tulemustele tuginedes jõuda kasutaja ka ettevõttele ebasoodsa otsuseni Alvin, L. (2014). Ärianalüütika kasutamine Eesti ettevõtetes: magistritöö. EBS.Ajasääst, parema ülevaate saamine ettevõtte tulemustest, tõhusam otsustusprotsess, info parem kättesaadavus, parem analüüs, efektiivsem informatsiooni jagamine, andmekvaliteedi paranemine, kulude kokkuhoid ja tulude suurenemine Krusta, K. 2006. Ärianalüüs, selle kasu ja mõõtmine. mõõtmine. Magistritöö. Majandusarvestuse ja rahanduse õppetool, Estonian Business School.Ärianalüütika tööriistade pideva lihtsustamisega kaasneb ka informatsiooni liigse lihtsustamise oht ehk võimalus, et analüüsi tulemused on ebakvaliteetsed Otsusetegijate eriarvamuste korral saab jalule seada tõe, lähtudes tegelikest andmetest Popescu, S. 2012. Business Intelligence Solutions – a Way of General Improvement of Efficiency an Effectiveness. Review of International Comparative Management, Volume 13, Issue 1, 88–95Võimalus kõigil ja kiirelt ligi pääseda olulisele informatsioonile Võimalust seada probleemid tähtsusjärjekorda 

 Ärianalüütika tarkvara 
Ärianalüütika tarkvara on muutunud ettevõtete jaoks oluliseks töövahendiks, võimaldades neil paremini mõista ja kasutada oma andmeid äriotsuste langetamisel. Selle tarkvara abil saavad ettevõtted ja asutused analüüsida tohutul hulgal andmeid mitmest allikast, visualiseerida neid arusaadaval viisil ning saada sügavamaid teadmisi oma tegevuse kohta. 

Ärianalüütika tarkvara valik on lai, populaarsemate platvormide seas on näiteks Power BI, Tableau ja QlikView. 

 Microsoft Power BI 
See tarkvara võimaldab andmetega manipuleerida ja luua erinevaid aruandeid äritegevuse käigus kogutud andmete põhjal. Power BI pakub mitmekesiseid visuaalseid elemente, sealhulgas tulp-, sektori- ja joondiagramme, ning pakub laialdast valikut veebist allalaaditavaid visuaale. Kasutajatel on võimalus luua ja jagada kohandatud visuaale, millest enamik on tasuta. Power BI võimaldab koguda andmeid erinevatest allikatest, sealhulgas SQL andmebaasidest, Excelist, teksti- või XML-failidest ning sellistest internetiandmeallikatest nagu Azure, Facebook ja Google. Andmemudeli loomine nõuab teadmisi algallikate struktuurist ja andmepäringute koostamisest. Power BI-ga tehtud aruandeid saab jagada ettevõttesiseselt või avalikult veebis, kus need on vaadatavad ka mobiilsetes seadmetes. Rakendus areneb kiiresti ja seda kasutavad sellised suurettevõtted nagu Adobe, Carlsberg, Nestlé ja Capgemini. 

 Tableau 
Gartneri aruande kohaselt on Tableau mitu aastat olnud ärianalüütika liider, kelle pakutav tarkvara võimaldab saada parema ülevaate oma asutuse andmetest ja neid igakülgselt analüüsida. Tableau visuaalne analüütika on laialt levinud ja kõrgelt hinnatud, seda kasutavad juhtivad ettevõtted üle maailma. Tableau võimaldab eri allikatest pärinevate andmete analüüsimist ja visualiseerimist ning on kiire, lihtne õppida ja kasutada. Tarkvara on populaarne nii äri- kui ka IT-kasutajate seas ning seda kasutavad ettevõtted nagu Deloitte, Amazon, Adobe ja Cisco. Tableau tarkvaratooted hõlmavad Tableau Desktopi andmete analüüsimiseks ja visualiseerimiseks, Tableau Prep Builderit andmete ettevalmistamiseks ning Tableau Serverit, mis on organisatsiooni terviklik analüüsiplatvorm. Tableau pakub ka pilvepõhist lahendust Tableau Online ja tasuta andmevisualiseerimise keskkonda Tableau Public, mida kasutatakse laialdaselt avalike andmete jagamiseks. 

 QlikView 
QlikView on valmis analüüsi rakendus, mis pakub kasutajatele valmislahendust, kus arendaja loob andmemudeli, valemite ja visualiseeringud. Lõppkasutajale antakse täielik vabadus andmete valimiseks, uurimiseks ja analüüsimiseks, kuid uute visualiseeringute loomiseks on vaja mõningaid skripti kirjutamise oskusi. QlikView toetab erinevaid andmebaase ja võimaldab andmeid võtta eri tüüpi failidest. Ettevõtted nagu Mercedes-Benz, Cognizant, Capgemini ja Accenture kasutavad QlikView'd. QlikView pakub mitmeid eeliseid, sealhulgas kiire toimimine, lihtne seadistamine ilma IT-spetsialisti oskusteta, lai ühilduvus andmebaaside ja failidega ning võimalus teha visualiseeritud andmed veebipõhiseks. 

 Viited 

Kategooria:Ärijuhtimine